ΓΡΑΠΤΗ ΕΡΩΤΗΣΗ P-3315/00

υποβολή: Jos Garca-Margallo y Marfil (PPE-DE) προς την Επιτροπή

(18 Οκτωβρίου 2000)

Θέμα: Μανταρίνια Σατσούμα και άλλα είδη συσκευασμένων προϊόντων μανταρινιών

Η κοινότητα της Βαλένθια παράγει το 90 % των μανταρινιών Σατσούμα που παράγονται στην Ισπανία, ενώ η Ισπανία είναι η μοναδική παραγωγός αυτής της ποικιλίας στην Ευρωπαϊκή Ένωση.

Μετά από την άρνηση να διατεθεί στο ευρωπαϊκό εμπόριο αμερικανικό κρέας με ορμόνες, οι Ηνωμένες Πολιτείες αποφάσισαν να επιβάλουν κυρώσεις σε ορισμένα προϊόντα που προέρχονται από την Ευρωπαϊκή Ένωση. Σύμφωνα με το Υπουργείο Εμπορίου των ΗΠΑ, οι κυρώσεις αυτές αφορούν προϊόντα ύψους 380 εκατομμυρίων δολαρίων. Η Παγκόσμια Οργάνωση Εμπορίου περιόρισε το αριθμό αυτό σε 118 εκατομμύρια.

Στον κατάλογο των προϊόντων στα οποία θα επιβληθούν κυρώσεις περιλαμβάνονται τα μανταρίνια Σατσούμα και τα συσκευασμένα προϊόντα μανταρινιών, οι εξαγωγές των οποίων αντιπροσωπεύουν 24 εκατομμύρια δολαρίων, δηλαδή το 20 % του προαναφερθέντος αριθμού. Οι κυρώσεις συνίστανται στο διπλασιασμό της τιμής εισαγωγής των μανταρινιών Σατσούμα και των συσκευασμένων προϊόντων μανταρινιών. Λογικό αποτέλεσμα θα είναι ότι η Ισπανία και ειδικότερα η κοινότητα της Βαλένθια δεν θα μπορεί να εξάγει πλέον στις Ηνωμένες Πολιτείες, θα περιοριστεί δε στην ευρωπαϊκή αγορά που δεν μπορεί να απορροφήσει την παραγωγή.

Τι σκέφτεται να πράξει η Επιτροπή προκειμένου να εξαιρέσει από τον κατάλογο των προϊόντων στα οποία επιβάλλονται κυρώσεις τα μανταρίνια Σατσούμα, λαμβάνονταςπόψη ότι μόνον η Ισπανία παράγει αυτήν την ποικιλία στην Ευρωπαϊκή Ένωση και ότι και μόνον οι κυρώσεις κατά των μανταρινιών Σατσούμα αντιπροσωπεύουν το 20 % του συνόλου των κυρώσεων;

Απάντηση του κ Lamy εξ ονόματος της Επιτροπής

(20 Νοεμβρίου 2000)

Από τις 29 Ιουλίου 1999, οι Ηνωμένες Πολιτείες της Αμερικής εφαρμόζουν δασμούς 100 % στις εισαγωγές από την Κοινότητα (με εξαίρεση το Ηνωμένο Βασίλειο) γεωργικών κυρίως προϊόντων ως αντίποινα στη διαμάχη για τις ορμόνες. Αν και, το 1999, ταπαρασκευασμένα ή διατηρημένα μανταρίνια Σατσούμα πουπάγονται στους κωδικούς του αμερικανικού εναρμονισμένου δασμολογικού συστήματος 20083042 και 20083046 είχαν επιλεγεί αρχικά για την επιβολή δασμών αντιποίνων ύψους 100 %, δεν είχαν περιληφθεί στον τελικό κατάλογο αντιποίνων.

Στις 18 Μαΐου 2000, τέθηκε σε ισχύ η αμερικανική νομοθεσία (που αναφέρεται συχνά ως νομοθεσία κυκλικής εναλλαγής των προϊόντων carousel), η οποία προβλέπει ότι η αμερικανική κυβέρνηση πρέπει να εναλλάσσει τα προϊόντα πουπόκεινται σε εμπορικά αντίποινα. Στο πλαίσιο αυτό, οι Ηνωμένες Πολιτείες αναδημοσίευσαν, στις 26 Μαΐου 2000 τον κατάλογο των προϊόντων που προβλέπονταν αρχικά για την εφαρμογή κυρώσεων στη διαμάχη για τις μπανάνες και τις ορμόνες. Τα παρασκευασμένα ή διατηρημένα μανταρίνια Σατσούμα συμπεριλαμβάνονταν στον κατάλογο προϊόντων όσον αφορά τις ορμόνες.

Η αντιπαραγωγική δράση εκ μέρους των Ηνωμένων Πολιτειών προκαλεί ανησυχία στην Επιτροπή όσον αφορά τόσο τη χρήση αντιποίνων στις εν λόγω διαμάχες όσο και την πρόθεση αύξησης της ζημίας ως συνέπεια της εφαρμογής της νομοθεσίας κυκλικής εναλλαγής των προϊόντων. Αυτός είναι ο λόγος για τον οποίο η Επιτροπή έχει επανειλημμένως τονίσει ότι προκειμένου να μειωθούν οι τριβές στο εμπόριο στη διαμάχη για τις ορμόνες, τα αμερικανικά αντίποινα που περιορίζουν τις συναλλαγές πρέπει να αντικατασταθούν, το συντομότερο δυνατό, από αντισταθμιστικά μέτρα για την ενίσχυση των συναλλαγώνπό μορφή αυξημένης πρόσβασης στην αγορά της Κοινότητας.

Η Επιτροπή, με την ομόφωνηποστήριξη των κρατών μελών, έθεσε αμέσως σε εφαρμογή τη διαδικασία επίλυσης των διαφορών στο πλαίσιο του Παγκόσμιου Οργανισμού Εμπορίου (ΠΟΕ) κατά της νομοθεσίας κυκλικής εναλλαγής των προϊόντων, που η Επιτροπή θεωρεί παράνομη. Από τότε, οι Ηνωμένες Πολιτείες έπαυσαν να εφαρμόζουν τη σχετική νομοθεσία.